laion/Wikipedia-Exotic huggingface dataset:
Marian Jurečka

Marian Jurečka (sündinud 15. märtsil 1981 Přerovis) on Tšehhi poliitik, ta on Kristlik-Demokraatliku Liidu – Tšehhoslovakkia Rahvapartei liider. Ta oli 29. jaanuarist 2014 kuni 13. detsembrini 2017 Tšehhi põllumajandusminister (Bohuslav Sobotka valitsuses) ja on alates 17. detsembrist 2021 Tšehhi töö- ja sotsiaalminister Petr Fiala valitsuses. Ta sündis aastal 1981 Přerovis. Ta on lõpetanud Přerovi põllumajanduskeskkooli ja seejärel Brno Mendeli ülikooli taimemeditsiini erialal (spetsialiseerunud taimekaitsele). Aastast 2002 elab ta Přerovi ringkonnas talunikuna Rokytnices asuvas peretalus. Ta on 25. jaanuarist 2020 Kristlik-Demokraatliku Liidu – Tšehhoslovakkia Rahvapartei esimees. 29. jaanuarist 2014 kuni 13. detsembrini 2017 oli ta Tšehhi põllumajandusminister (Bohuslav Sobotka valitsuses). 17. detsembrist 2021 on ta Tšehhi töö- ja sotsiaalminister Petr Fiala valitsuses, lisaks oli ta 17. detsembrist 2021 kuni 4. jaanuarini 2022 Tšehhi põllumajandusministri kohusetäitja. Ta on abielus ja tal on viis poega. Usutunnistuse poolest on ta katoliiklane.
Kainestusmaja

Kainestusmaja (kõnekeeles kainer) on asutus, mille eesmärk on pakkuda kuni keskmises joobes inimestele ulualust kuni nende kainenemiseni. "Joove ja kainenemine". alkoinfo.ee. Vaadatud 9.01.2022. keskmine alkoholijoove – alkoholisisaldus ühes liitris väljahingatavas õhus on 0,76 kuni 1,25 milligrammi või 1,51 kuni 2,5 promilli veres  Kainestusmaja – pildid, videod ja helifailid Wikimedia Commonsis PPA kainestusmaja grupp SUVI PANEB JOOMA | Juulis sündis taaskord uus kainestusmaja rekord. pealinn.ee, 3. august 2021
Vähesoomuseline roninastik

Vähesoomuseline roninastik (Elaphe quadrivirgata) on maoliik. Madu on saanud ladinakeelse nime kehal oleva nelja vöödi järgi. Vähesoomuselise roninastiku kehapikkus on 110–150 cm. Keha külgedel on neli tumedat vööti. Madu elab bambusetihnikutes, põõsastes, metsaservadel ja metsaalustes, mererannikul, vulkaanide nõlvadel ja geotermiliste allikate läheduses. Madu on aktiivne kuni septembri lõpuni-oktoobrini. Paaritumine toimub mais. Emasloom muneb augusti alguses 6–10 muna. Vähesoomuseline roninastik toitub põhiliselt konnadest ja madudest (sealhulgas ka oma liigikaaslastest). Vähesel määral sööb väiksemaid närilisi ja linde. Vähesoomuseline roninastik on mürgitu madu. Vähesoomuseline roninastik on päevase eluviisiga. Vähesoomuseline roninastik elab Jaapani saartel ja Venemaale kuuluval Kunaširi saarel. Kidera, N. & Ota, H. (2017). Elaphe quadrivirgata. IUCNi punase nimestiku ohustatud liigid. IUCN 2017. Japanese Four-lined Ratsnake Japanese Four-lined Ratsnake (Elaphe quadrivirgata) Natusfera Малочешуйчатый полоз — Elaphe quadrivirgata (Boie, 1826) Экологический центр "Экосистема" Japanese Four-lined Ratsnake iNaturalist Elaphe quadrivirgata (Japanese Striped Snake) Takao 599 Museum Полоз малочешуйчатый rocka.ru
Jaundziras

Jaundziras on küla (mazciems) Lätis Tukumsi piirkonnas Zante vallas. Küla asub valla kirdeosas merepinnast 120 meetri kõrgusel. Jaundziras jääb valla keskusest Zantest 6 ja Riiast 93 kilomeetri kaugusele. Küla on kujunenud endise Jaundzirase mõisa (Neu-Dsirren) keskuse juurde. Aastail 2009–2021 kuulus küla Kandava piirkonda. Aastal 2006 oli külas 12 elanikku. Vietvārdu datubāze Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.
Mazzante

Mazzante on küla (skrajciems ehk hajaküla) Lätis Tukumsi piirkonnas Zante vallas. Küla asub valla kaguosas merepinnast 110 meetri kõrgusel. Mazzante jääb valla keskusest Zantest 5 ja Riiast 100 kilomeetri kaugusele. Küla on kujunenud endise Zante (Mazzante) karjamõisa (Klein-Santen) keskuse juurde. Mõisakompleksist on säilinud häärber, teenijate maja ja tallid. Aastail 2009–2021 kuulus küla Kandava piirkonda. Aastal 2015 oli külas 3 elanikku. Vietvārdu datubāze Latvijas pagasti. Enciklopēdija. Rīga : A/S Preses nams. 2001—2002. 856 lk. ISBN 9984-00-412-0.
Mazplāņi

Mazplāņi on küla (skrajciems ehk hajaküla) Lätis Tukumsi piirkonnas Zante vallas. Küla asub valla keskosas. Mazplāņi jääb valla keskusest Zantest 2,3 ja Riiast 97 kilomeetri kaugusele. Küla on kujunenud endise Plāņi mõisa Mazplāņi karjamõisa (Klein-Planen) juurde. Mõisakompleksist on säilinud häärber, teenijate maja ja tallid. Aastail 2009–2021 kuulus küla Kandava piirkonda. Aastal 2015 oli külas 1 elanik. Vietvārdu datubāze Latvijas pagasti. Enciklopēdija. Rīga : A/S Preses nams. 2001—2002. 856 lk. ISBN 9984-00-412-0.
Miezāji

Miezāji on küla (mazciems) Lätis Tukumsi piirkonnas Zante vallas. Küla asub valla lõunaosas. Aastal 2006 oli külas 20 elanikku. Vietvārdu datubāze
Nazareth

Nazareth on šoti rokkansambel, mis asutati 1968. aastal Dunfermline'is ansambli The Shadettes muusikutest. Ansambli algkoosseisu moodustasid laulja Dan McCafferty, kitarrist Manny Charlton, basskitarrist Pete Agnew ja trummar Darrell Sweet. Nazarethi suurim populaarsus jäi 1970. aastatesse ja 1980. aastate algusse. Suure rahvusvahelise tuntuse saavutas ansambel 1975. aastal ilmunud kuuenda stuudioalbumiga "Hair of the Dog", mida on maailmas ostetud üle kahe miljoni eksemplari. Albumilt pärineb ansambli kuulsaim hittsingel "Love Hurts", mis oli varem tuntud The Everly Brothersi esituses. Ansambel salvestab uut muusikat ja esineb siiani. 2013. aastal lahkus halva tervise tõttu ansamblist selle kauaaegne solist McCafferty. Ainsa asutajaliikmena kuulub ansamblisse siiani Pete Agnew. Lisaks temale kuuluvad ansambli praegusse koosseisu laulja Carl Sentance, kitarrist Jimmy Murrison ja trummar Lee Agnew, kes oli Pete Agnew' poeg. Nazareth on esinenud mitmel korral Eestis. Pete Agnew – basskitarr (1968–) Jimmy Murrison – kitarr (1994–) Lee Agnew – löökpillid (1999–) Carl Sentance – laul (2015–) Dan McCafferty – laul (1968–2013) Darrell Sweet – löökpillid (1968–1999) Manny Charlton – kitarr (1968–1990) Zal Cleminson – kitarr (1978–1980) Billy Rankin – kitarr (1980–1983, 1990–1994) John Locke – klahvpillid (1980–1982) Ronnie Leahy – klahvpillid (1994–2002) Ansambli koduleht "Nazareth võib surra, kuid ei vanane". Õhtuleht. 18. aprill 2005
Vlastimil Válek

Vlastimil Válek (sündinud 17. mail 1960 Brnos) on Tšehhi radioloog ja poliitik, ta on Kristlik-Demokraatliku Liidu – Tšehhoslovakkia Rahvapartei liige. Ta on 17. detsembrist 2021 Tšehhi tervishoiuminister. Ta sündis aastal 1960 Brnos. Üles kasvas ta Břeclavis, kus ta lõpetas aastal 1979 ka gümnaasiumi. Seejärel lõpetas ta aastal 1985 Masaryki ülikooli arstiteaduskonna radiodiagnostika erialal ja liitus samal aastal Brno ülikooli haigla personaliga. Bohunices (Brno linnaosa), kus ta on praegu radioloogia ja nukleaarmeditsiini osakonna juhataja, keskendudes kõhuõõne kasvajate diagnoosimisele ja ravile. Aastast 1993 töötab ta ka Masaryki ülikooli arstiteaduskonnas radioloogiaprofessorina. Ajavahemikuks 2014–2017 valiti ta Jan Evangelista Purkyně Tšehhi meditsiiniseltsi Tšehhi Radioloogiaühingu esimeheks. Ta on avaldanud uurimistöid Tšehhi ja välismaistes meditsiiniajakirjades ning peab regulaarselt loenguid väliskonverentsidel ja ülikoolides. 17. detsembrist 2021 on ta Tšehhi tervishoiuminister. Ta on abielus ja tal on neli last. Ta on katoliiklane.
KrAZ Spartan

KrAZ Spartan (ukraina keeles КрАЗ-Спартан) on Ukrainas toodetud soomusauto. Kozak-5 Novator KrAZ Spartan (vaadatud: 09.01.2022)
Garda Síochána

An Garda Síochána (ənˠ ˈɡaːɾˠd̪ˠə ˈʃiːxaːn̪ˠə; ‘rahu valvur/kaitsja’), enam tuntud kui Gardaí (ˈɡaːɾˠd̪ˠiː; ‘valvurid/kaitsjad’) või inglise keeles "Guards" (‘valvurid’) on Iirimaa riiklik politseiamet, mille juhi (Garda Commissioner) nimetab ametisse Iiri valitsus; ameti peakorter asub Dublinis. McNiffe, Liam (1997). A History of the Garda Síochána. Dublin: Wolfhound Press. Lk 11. ISBN 0863275818. Vaadatud 28. veebruaril 2015. "FAQs - How many Garda Members are there?". Garda Síochána. Originaali arhiivikoopia seisuga 6. aprill 2020. Vaadatud 25. märtsil 2020.  Garda Síochána – pildid, videod ja helifailid Wikimedia Commonsis gardareview.ie - The professional voice of the Garda since 1923
Onupojapoliitika

Onupojapoliitika ehk nepotism on ülemääraste eeliste andmine oma sugulastele või tuttavatele.[viide?] Selliseid eeliseid võidakse teha näiteks ametikohtade jagamisel. Korruptsioonivastase seaduse paragrahvi 11 järgi kehtivad ametiisiku tegevusele toimingupiirangud, muu hulgas on ametiisikul keelatud toimingu või otsuse tegemine, mis tehakse ametiisiku enda või temaga seotud isiku suhtes või ametiisik on teadlik tema enda või temaga seotud isiku majanduslikust või muust huvist, mis võib mõjutada toimingut või otsust. Seotud isik defineeritakse paragrahvis 7. Korruptsioonivastane seadus (vaadatud 30. märtsil 2022) Onupojapoliitika Korruptsioon.ee
Physical Graffiti

"Physical Graffiti" on ansambli Led Zeppelin kuues stuudioalbum. See on duubelalbum ja ilmus 1975. aasta 24. veebruaril ansambli oma plaadifirma Swan Song Records alt. Album tõusis esikohale nii Suurbritannia kui USA albumimüügi edetabelis. Juba albumi eelmüük tõi sisse 15 miljonit dollarit. Seda on müüdud üle 16 kordse plaatinaplaadi määra. Rolling Stone'i kõigi aegade 500 parema albumi loendis (2003. aasta versioon) asub see 70. kohal. Custard Pie – 4.13 (Jimmy Page/Robert Plant) The Rover – 5.36 (Page/Plant) In My Time of Dying – 11.04 (Page/Plant/John Paul Jones/John Bonham) 4. Houses of the Holy – 4.01 (Page/Plant) 5. Trampled Under Foot – 5.35 (Page/Plant/Jones) 6. Kashmir – 8.31 (Page/Plant/Bonham) In the Light – 8.44 (Page/Plant/Jones) Bron-Yr-Aur – 2.06 (Page) Down by the Seaside – 5.14 (Page/Plant) Ten Years Gone – 6.31 (Page/Plant) 5. Night Flight – 3.36 (Jones/Page/Plant) 6. The Wanton Song – 4.06 (Page/Plant) 7. Boogie with Stu – 3.51 (Bonham/Jones/Page/Plant/Stewart/Valens) 8. Black Country Woman – 4.24 (Page/Plant) 9. Sick Again – 4.43 (Page/Plant)
Ott Evestus

Ott Evestus (sündinud 24. novembril 1983 Võrus) on eesti muusik, kes viljeleb elektro-industriaal stiilis muusikat. Evestus sündis Võrus, kuid üles kasvas Saaremaal Kuressaares. 24. novembril 2004 andis ta välja oma esimese sooloalbumi "Destiny in Life“, millel kõlas 17 instrumentaallugu. 2008. aastal lõi Ott Evestus omanimelise Eesti Industrial Rock ansambli "Evestus", et esineda MTV Baltics Birthday Party salvestusel. 2018. aastal pääses ta oma lauluga "Welcome To My World" Eesti Eurovisiooni eelvõistlusel Eesti Laul 10 finalisti hulka. Ott Evestuse isa on kunstnik ja karikaturist Erki Evestus, tema õde on kunstnik Maria Evestus. "Evestus". AllStarz. 27.11.2020. "This Is Evestus". Evestus koduleht. Originaali arhiivikoopia seisuga 9. jaanuar 2022. Vaadatud 9. jaanuaril 2022. "Eesti punktid Eurovisioonil edastab Evestus". ERR. 01.05.2018.
Bas-Saint-Laurent

Bas-Saint-Laurent on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Rimouskis. Québeci provintsi haldusjaotus  Bas-Saint-Laurent – pildid, videod ja helifailid Wikimedia Commonsis
Rudolf III (Hachberg-Sausenberg)

Hachberg-Sausenbergi markkrahv Rudolf III (1343–1428) oli markkrahv Rudolf II ja Thiersteini Katharina poeg. Ta päris Hachberg-Sausenbergi pärast oma isa surma 1352. aastal. Kuna ta oli sel ajal alaealine, oli tema eestkostjaks tema onu Otto I. Kui Rudolf III jõudis täisikka, valitsesid tema ja Otto I koos kuni Otto surmani 1384. aastal. Rudolf III peetakse kõige olulisemaks Hachberg-Sausenbergi markkrahviks. Rudolf III algatas mitmeid ehitusprojekte. Tema residentsile Röttelni linnusele lisati 1360. aastal kaks väravahoonet, üks suur hoone ja torn. 1387. ja 1392. aastal lisati muid suuri hooneid. 1401. aastal ehitas ta Röttelni külla kiriku. 1418. aastal arendas ta selle kiriku oma territooriumi peakirikuks. Rudolfi hauda ja tema teise naise Anna hauda, mõlemad selles kirikus, peetakse Reini ülemjooksul gooti kunsti peamisteks näideteks. Oma pika valitsusaja jooksul suutis Rudolf oluliselt laiendada oma riigi suveräänsust: 1365. aastal vahetas ta Huttingeri küla Höllsteini vastu (Baseli piiskopiga) 1366. aastal sai ta oma onult Otto I-lt osa Sausenbergist 1368. aastal ostis ta Münchi rüütlilt Konradilt Weil am Rheini, Wintersweileri, Welmlingeni külad, lisaks mõned Haltingeni mõisad ning Otlikoni linna ja kreisi. Ta ostis ka Hauensteini Wilhelmilt ja tolle pojalt Henmannilt Dossebachi 1394. aastal läänistas Münchi piiskop Konrad talle Breisgau lääni 1400. aastal ostis ta Neuensteini isandkonna, sealhulgas Gersbachi, Schlechtbachi, Raitbachi, Kürnbergi ja Schweigmatti külad. Neuensteini linnus oli antud Püha Blasiuse kloostrile, kuid 1401. aastal loobus klooster oma õigustest sellele. Rudolf III esimene abikaasa oli Lichtenbergi Adelheid ja teine oli Freiburg-Neuenburgi Anna. 13. veebruaril 1387 sõlmis Rudolf abielulepingu Freiburgi Konradi ja Neuenburgi Elsega Konradi 13-aastase õe Anna jaoks. Tema kaasavara oleks 12 000 floriini kujul: Sennheimi linn ja kreis väärtusega 7500 floriini, Isteini linnus väärtusega 3000 floriini, 1500 floriini sularaha tingimusel, et ta kasutab seda mõisate loomiseks Hauensteini, metsade ja mägede jõe mõlemal kaldal vahelisele alale ühe aasta jooksul pärast pulmi. Annaga sai ta seitse poega ja kuus tütart. Üks poeg ja kolm tütart langesid 1420. aastal katku ohvriks. Tema poeg Otto (1388–1451) oli aastatel 1411-1434 Konstanzi piiskop Otto III von Hachberg ja võõrustas 1415. aastal Konstanzi kirikukogu. Sellisena osales ta tšehhi reformaatori Jan Husi tuleriidal põletamises. Ainus poeg, kes ta üle elas, oli noorim, Wilhelm, kes sai 1428. aastal tema järglaseks. Badeni markkrahvkond Badeni valitsejate loend
Capitale-Nationale

Capitale-Nationale on Kanada provintsi Québeci üks seitsmeteistkümnest halduspiirkonnast. Selle keskus asub provintsi pealinnas Québecis. Québeci provintsi haldusjaotus  Capitale-Nationale – pildid, videod ja helifailid Wikimedia Commonsis
Mauricie

Mauricie on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Trois-Rivièresis. Québeci provintsi haldusjaotus  Mauricie – pildid, videod ja helifailid Wikimedia Commonsis
Estrie

Estrie on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Sherbrooke'is. Québeci provintsi haldusjaotus  Estrie – pildid, videod ja helifailid Wikimedia Commonsis
Wilhelm (Hachberg-Sausenberg)

Hachberg-Sausenbergi markkrahv Wilhelm (11. juuli 1406 – 15. august 1482) oli markkrahv Rudolf III ja Anna von Freiburg-Neuenburgi poeg. Ta valitses aastatel 1428-1441 ja loobus 21. juunil 1441 troonist oma alaealiste poegade Rudolf IV ja Hugo kasuks. Alaealisuse tõttu oli nende eestkostjaks nende nõbu Freiburg-Neuenburgi krahv Johann. Wilhelm abiellus Montfort-Bregenzi krahvi Wilhelm VII tütre Elisabethiga. Abikaasa sugulased sekkusid tema priiskava elustiili tõttu ja ta pidi lubama, et ei pane ilma nende nõusolekuta naise kaasavarast varasid hüpoteeki. Sellegipoolest viis tema elustiil 1436. aastal lahutuseni. Nad said vähemalt kolm last: kaks poega, Rudolf IV ja Hugo, kes olid tema järglased troonil, ja tütar Ursula. Kuna Wilhelm oli pidevalt võlgades ja tema võlausaldajate surve kasvas, leidis ta lõpuks, et suudab oma esivanemate maad perekonnas hoida vaid siis, kui loobub troonist oma poegade kasuks. Pärast seda, kui tema isa oli laiendanud Röttelni linnust, pühendus Wilhelm Sausenburgi linnuse laiendamisele. Ta ostis 1432. aastal alama õigusemõistmise Efringenis, Kirchenis, Eimeldingenis, Holzenis ja Niedereggenenis. 3. novembril 1437 andis Hachbergi markkrahv Wilhelm foogtina Cüne am Bühel õigused Königsfeldeni kloostri abtissi valvurile Waldshutile, kolmanda osa viljakümnisest Birkingenile, kümnise Eschbachile ja Schönenbüheli veinikümnise Waldshutil. Ta oli ostnud need õigused Albrecht Merlerilt, kes elas Kadelburgis. Millal ta need õigused ostis, pole teada. Oma nõbu Freiburg-Neuenburgi Johanni kaudu pääses Wilhelm Burgundia hertsogi õukonda Dijonis. Baseli kirikukogul kutsuti teda vahendajaks Austria ja Burgundia vahele ning hiljem Burgundia ja Prantsusmaa vahele. 1432. aastal määras kirikukogu kaitsja Baieri hertsog Wilhelm III Hachbergi Wilhelmi kohusetäitjaks. 1434. aastal määras Burgundia hertsog Philippe III ta nõunikuks ja kammerhärraks. 1437. aastal määras Austria hertsog ta Austrian valduste kuberneriks Sundgaus, Alsace'is ja Freiburgis. Kaugema Austria kubernerina osales ta keiser Friedrich III ja Vana Šveitsi Konföderatsiooni vahelises sõjas. Pärast seda, kui šveitslased 1443. aastal Sankt Jakob an der Sihli lahingus austerlasi võitsid, saatis keiser Wilhelmi Prantsusmaa kuninga Charles VII juurde abi paluma. Prantsusmaa saatis 40 000 palgasõdurit, niinimetatud armanjakid. Badeni markkrahvkond Badeni valitsejate loend
Collins Fai

Collins Ngoran Fai (sündinud 13. augustil 1992 Bamendas) on Kameruni jalgpallur, kes mängib Saudi Araabia kõrgliiga klubis Al-Tai ja Kameruni jalgpallikoondises. Ta on tavaliselt paremkaitsja, kuid võib mängida ka vasakkaitsjana. Ta alustas klubikarjääri Kamerunis. Aastatel 2011–2013 kuulus ta Kameruni klubisse Union Douala. Aastatel 2013–2016 mängis ta Rumeenia kõrgliiga klubis Bukaresti Dinamo. Hooaja 2015–16 teises pooles liitus ta Belgia kõrgliiga klubiga Standard Liège. Aastatel 2016 ja 2018 võitis ta klubiga Belgia karika. 2022. aasta jaanuaris liitus ta Al-Taiga. Kameruni jalgpallikoondises debüteeris Fai 2012. aastal. 2017. aastal võitis ta koondisega Aafrika rahvaste karikavõistlused. Ta on kuulunud Kameruni koondisse ka 2019. ja 2022. aasta Aafrika rahvaste karikavõistlustel ning 2017. aasta FIFA konföderatsioonide karikaturniiril. Standard Liège Belgia karikas: 2015–16, 2017–18 https://www.national-football-teams.com/player/54026/Collins_Fai.html (vaadatud 10.1.2022)
Hugo (Hachberg-Sausenberg)

Hachberg-Sausenbergi markkrahv Hugo (suri 1444) oli markkrahv Wilhelmi ja Montfort-Bregenzi Elisabethi noorem poeg. Pärast isa surma 1441. aastal valitses ta koos oma vanema venna Rudolf IV-ga. Hugo suri 1444. aastal, olles olnud vaid kolm aastat kaasvalitseja. Tal ei olnud pärijaid; pärast tema surma valitses Rudolf IV üksi.
Michael Ngadeu-Ngadjui

Michael Ngadeu-Ngadjui (sündinud 23. novembril 1990 Bafangis) on Kameruni jalgpallur, kes mängib keskkaitsjana Belgia kõrgliigaklubis Gent ja Kameruni jalgpallikoondises. Aastatel 2011–2014 mängis ta Saksamaal SV Sandhauseni ja 1. FC Nürnbergi reservmeeskondades. Aastatel 2014–2016 mängis ta Rumeenia kõrgliigaklubis FC Botoșani ja 2016–2019 Tšehhi kõrgliigaklubis Praha Slavia. Hooaegadel 2016–17 ja 2018–19 tuli ta Slaviaga Tšehhi meistriks. Hooaja 2018–19 lõpus valiti Ngadeu-Ngadjui Tšehhi kõrgliiga hooaja parimaks kaitsjaks. 2019. aasta juunis liitus ta Gentiga. Kameruni jalgpallikoondises debüteeris Ngadeu-Ngadjui 2016. aastal. Koondisekarjääri esimese värava lõi ta 18. jaanuaril 2017 Aafrika rahvaste karikavõistluste alagrupimängus Guinea-Bissau vastu. Teise värava lõi ta 2. jaanuaril poolfinaalis Ghana vastu. Finaalis alistas Kamerun Egiptuse ja tuli Aafrika meistriks. Ngadeu-Ngadjui valiti turniiri sümboolsesse koosseisu. Ta on kuulunud Kameruni koondisse ka 2019. ja 2022. aasta Aafrika rahvaste karikavõistlustel ning 2017. aasta FIFA konföderatsioonide karikaturniiril. Praha Slavia Tšehhi kõrgliiga: 2016–17, 2018–19 Tšehhi karikas: 2017–18, 2018–19 https://twitter.com/fortunaligacz/status/1131178256370143232 (vaadatud 10.1.2022) https://www.national-football-teams.com/player/65109/Michael_Ngadeu_Ngadjui.html (vaadatud 10.1.2022)
Jérôme Onguéné

Jérôme Junior Onguéné (sündinud 22. detsembril 1997 Mbalmayos) on Kameruni jalgpallur, kes mängib kaitsjana Austria kõrgliiga klubis Salzburgi Red Bull. 2011. aastal liitus ta Prantsusmaa klubi Sochaux' noorteakadeemiaga. Klubi põhimeeskonnas debüteeris ta Prantsusmaa esiliigas hooajal 2014–15. 2017. aasta jaanuaris siirdus ta Saksamaa klubisse VfB Stuttgart, kuid sai mänguaega ainult klubi reservmeeskonnas. 2017. aasta augustis läks ta Stuttgartist laenule Salzburgi Red Bulli, kellega sõlmis 2018. aasta juunis püsiva lepingu. Aastatel 2018–2020 tuli Onguéné Salzburgiga kolmel hooajal järjest Austria meistriks. Hooaja 2020–21 teises pooles oli ta laenul Itaalia kõrgliiga klubis Genoa. Aastatel 2012–2017 mängis Onguéné Prantsusmaa noortekoondistes. 2016. aastal tuli ta Prantsusmaa kuni 19-aastaste koondisega Euroopa omavanuste meistriks. Kameruni jalgpallikoondises debüteeris ta 2018. aasta novembris. Ta kuulub Kameruni koondisse 2022. aasta Aafrika rahvaste karikavõistlustel. Salzburgi Red Bull Bundesliga: 2017–18, 2018–19, 2019–20 ÖFB-Cup: 2018–19, 2019–20 https://www.national-football-teams.com/player/72160/Jerome_Onguene.html (vaadatud 10.1.2022) https://int.soccerway.com/players/jerome-junior-onguene/325639/ (vaadatud 10.1.2022)
Moumi Ngamaleu

Moumi Nicolas Brice Ngamaleu (sündinud 9. juulil 1994 Yaoundés) on Kameruni jalgpallur, kes mängib parema äärepoolikuna Venemaa kõrgliigaklubis Moskva Dinamo ja Kameruni jalgpallikoondises. Aastatel 2013–2016 mängis ta Kameruni klubis Coton Sport. Aastatel 2016–2017 mängis ta Austria kõrgliigaklubis Altach. Aastatel 2017–2022 mängis ta Šveitsi kõrgliigaklubis BSC Young Boys. Young Boysiga tuli ta neli korda Šveitsi meistriks . 2022. aasta septembris sõlmis ta lepingu Moskva Dinamoga. Kameruni jalgpallikoondises debüteeris 2015. aasta detsembris. Koondisekarjääri esimese värava lõi ta oma teises koondisemängus, 6. jaanuaril 2016 sõprusmängus Rwanda vastu. Ta on kuulunud Kameruni koondisse 2017. aasta FIFA konföderatsioonide karikaturniiril, 2022. aasta Aafrika rahvaste karikavõistlustel ja 2022. aasta maailmameistrivõistlustel. Coton Sport Elite One: 2013, 2014, 2015 Young Boys Šveitsi Super League: 2017–18, 2018–19, 2019–20, 2020–21 Šveitsi karikas: 2019–20 "Николас Муми Нгамалё стал футболистом "Динамо"" (vene). FC Dynamo Moscow. 8. september 2022. Vaadatud 8. septembril 2022. https://www.national-football-teams.com/player/61749/Moumi_Ngamaleu.html (vaadatud 10.1.2022) https://int.soccerway.com/players/moumi-ngamaleu/305214/ (vaadatud 10.1.2022)
Steeve Yago

Steeve Farid Yago (sündinud 16. detsembril 1992 Sarcelles'is) on Prantsusmaal sündinud Burkina Faso jalgpallur, kes mängib kaitsjana Küprose kõrgliiga klubis Limassoli Aris ja Burkina Faso jalgpallikoondises. Aastatel 2012–2019 mängis ta Prantsusmaa klubis FC Toulouse. Hooaja 2018–19 teises pooles oli ta laenul Prantsusmaa esiliiga klubis Le Havre. Aastatel 2019–2021 mängis ta Prantsusmaa esiliiga klubis Caen. 2021. aasta juulis liitus ta Limassoli Arisega. Burkina Faso jalgpallikoondises debüteeris Yago 2013. aastal. 2017. aasta Aafrika rahvaste karikavõistlustel saavutas ta Burkina Faso koondisega kolmanda koha. Ta on kuulunud Burkina Faso koondisse ka 2015. ja 2022. aasta Aafrika rahvaste karikavõistlustel. https://www.national-football-teams.com/player/51928/Steeve_Yago.html (vaadatud 10.1.2022)
Stopira

Ianique dos Santos Tavares (sündinud 20. mail 1988 Praias) on Roheneemesaarte jalgpallur, kes mängib vasakkaitsjana Ungari kõrgliiga klubis Fehérvár ja Roheneemesaarte jalgpallikoondises. Ta alustas klubikarjääri Roheneemesaarte klubis Sporting Clube da Praia. Aastatel 2008–2010 mängis ta Portugali esiliiga klubis Santa Clara. Hooajal 2010–11 mängis ta Hispaania tugevuselt kolmandas liigas Deportivo de La Coruña reservmeeskonnas. Hooajal 2011–12 mängis ta Portugali kõrgliiga klubis Feirense. Alates hooajast 2012–13 on ta kuulunud Fehérvári koosseisu. Roheneemesaarte jalgpallikoondises debüteeris Stopira 2008. aasta juunis. Koondisekarjääri esimese värava lõi ta 12. oktoobril 2018 Aafrika rahvaste karikavõistluste valikmängus Tansaania vastu. Ta on kuulunud Roheneemesaarte koondisse 2015. ja 2022. aasta Aafrika rahvaste karikavõistlustel. Oma hüüdnime sai ta Prantsusmaa jalgpalluri Yannick Stopyra järgi. Fehérvár Ungari kõrgliiga: 2014–15, 2017–18 Magyar Kupa: 2018–19 Szuperkupa: 2012–13 https://www.national-football-teams.com/player/26087/Stopira.html (vaadatud 10.1.2022) https://int.soccerway.com/players/ianique-santos-tavares/153261/ (vaadatud 10.1.2022)
Montréal (piirkond)

Montréal on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Montréalis. Québeci provintsi haldusjaotus  Montréal (piirkond) – pildid, videod ja helifailid Wikimedia Commonsis